《子午谷》
明代·王云凤

马前铜笛转山频，树底行沿汉水滨。又喜晚炊来子午，曾经春水忆庚申。

采茶调急穿林女，放濑声高荡桨人。何事妖容千载恨，拂衣犹有荔枝尘。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。